Last saved by: Dušan Adamček

Doložka
vybraných vplyvov

A.1. Názov materiálu: Stratégia bezpečnosti a ochrany zdravia pri práci v Slovenskej republike do roku 2020 a program jej realizácie na roky 2013 až 2015 s výhľadom do roku 2020 
        Termín začatia a ukončenia PPK: 29.5.2013-31.5.2013  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | | x |
2. Vplyvy na podnikateľské prostredie – dochádza k zvýšeniu regulačného zaťaženia? | | x |
3. Sociálne vplyvy | x | |
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | | x |

A.3. Poznámky
Vzhľadom na povahu úloh v Programe realizácie stratégie BOZP, ich všeobecné a nekvantifikované vymedzenie nie je možné odhadnúť vplyv predloženého materiálu na verejnú správu. Nepredpokladá sa vplyv na rozpočet verejnej správy (štátny rozpočet). Všetky vplyvy na rozpočet verejnej správy budú v jednotlivých rokoch zabezpečené v rámci schválených limitov dotknutých subjektov rozpočtu verejnej správy bez zvyšovania počtu zamestnancov a osobných výdavkov. 
Materiál nebude mať žiaden priamy vplyv na podnikateľské prostredie, konkrétne plnenie jednotlivých úloh Programu realizácie stratégie BOZP bude mať pozitívny vplyv na podnikateľské prostredie. Materiál nebude mať žiaden vplyv na informatizáciu spoločnosti a životné prostredie.

A.4. Alternatívne riešenia
Ak zvažoval predkladateľ alternatívne riešenia, prosím, uveďte bližšie aké, prečo a ktorý variant je v materiáli použitý?
  
 A.5. Stanovisko gestorov
Ministerstvo financií SR nemá pripomienky k doložke vybraných vplyvov z hľadiska vplyvov na informatizáciu spoločnosti.
Ministerstvo financií Slovenskej republiky uvádza, že v doložke je označený žiaden vplyv na rozpočet verejnej správy. V poznámke sa však uvádza, že potrebné náklady budú zabezpečené v rámci schválených limitov jednotlivých kapitol verejnej správy, prípadne z mimorozpočtových zdrojov. V nadväznosti na uvedené je potrebné vplyv z navrhovaných opatrení uviesť v analýze vplyvov na rozpočet verejnej správy, zamestnanosť vo verejnej správe a financovanie návrhu s tým, že vplyv je potrebné rozčleniť podľa dotknutých subjektov verejnej správy. Podotýka, že aj keď by sa jednalo o zabezpečený vplyv, je potrebné tento kvantifikovať a jeho zabezpečenie uvádzať v príslušných tabuľkách v riadku „financovanie zabezpečené v rozpočte“.  Zároveň žiada, aby všetky výdavky súvisiace s realizáciou boli zabezpečené v rámci schválených limitov kapitol, bez zvyšovania počtu zamestnancov a osobných výdavkov.
Ministerstvo životného prostredia SR súhlasí s predloženou doložkou vybraných vplyvov bez pripomienok.
Ministerstvo hospodárstva Slovenskej republiky v tabuľke A.2. - Vplyvy, bode 2. - Vplyvy na podnikateľské prostredie odporúča odstrániť označenie "Pozitívne" a označiť "Žiadne". Zároveň odporúča uviesť do poznámky, že predkladaný materiál môže mať v závislosti na realizácii konkrétnych opatrení Programu realizácie stratégie BOZP pozitívny i negatívny vplyv.